EkBass/fiwiki-20250220-pages-articles huggingface dataset:
Puy-de-Dôme

Puy-de-Dôme on Ranskan departementti numero 63, joka on nimetty hiljentyneen tulivuoren Puy de Dômen mukaan. Departementti sijaitsee Keski-Ranskassa Auvergne-Rhône-Alpesin hallintoalueella. Departementti on pinta-alaltaan 7 970 neliökilometriä ja siellä on 623 461 asukasta (2006). Puy-de-Dômen pääkaupunki on Clermont-Ferrand. Puy-de-Dôme on jaettu edelleen viiteen arrondissementtiin, 61 kantoniin ja 470 kuntaan. Puy-de-Dôme oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Puy-de-Dôme muodostettiin Auvergnen provinssista ja sen nimi oli aluksi Mont d’Or (’Kultainen vuori’). Departementista on neljä kylää päässyt Ranskan kauneimpien kylien järjestön Les Plus Beaux Villages de France jäseniksi: Montpeyroux, Saint-Floret, Saint-Saturnin ja Usson.List of The Most Beautiful Villages of France , The Most Beautiful Villages of France. Viitattu 6.7.2017. == Katso myös == * Luettelo Puy-de-Dômen kunnista == Lähteet == ==Aiheesta muualla== * Puy-de-Dômen departementin kotisivut *
Magic Tour

Magic Tour (7. kesäkuuta 1986 – 9. elokuuta 1986) oli Queenin viimeinen kiertue, jonka he tekivät tunnetuimmalla kokoonpanollaan Freddie Mercuryn johdolla. Kiertuepäivämäärät ja esiintymispaikat: Yleisöä: * 7. kesäkuuta Tukholma, Ruotsi (37 500) * 11. kesäkuuta Leiden, Alankomaat (12 800) * 12. kesäkuuta Leiden, Alankomaat (12 800) * 14. kesäkuuta Pariisi, Ranska (40 000) * 17. kesäkuuta Bryssel, Belgia (9 200) * 19. kesäkuuta Leiden, Alankomaat (12 800) * 21. kesäkuuta Mannheim, Saksa (85 700) * 26. kesäkuuta Berliini, Saksa (22 600) * 28. kesäkuuta München, Saksa (11 200) * 29. kesäkuuta München, Saksa (11 200) * 1. heinäkuuta Zürich, Sveitsi (11 400) * 2. heinäkuuta Zürich, Sveitsi (11 400) * 5. heinäkuuta Slane, County Meath, Irlanti (95 000) * 9. heinäkuuta Newcastle, Iso-Britannia (38 000) * 11. heinäkuuta Lontoo, Iso-Britannia (72 000) * 12. heinäkuuta Lontoo, Iso-Britannia (72 000) ** Lontoon konsertin taltiointi on julkaistiu cd-albumina ja dvd-levynä Live at Wembley ’86 * 16. heinäkuuta Manchester, Iso-Britannia (35 000) * 19. heinäkuuta Köln, Saksa (50 000) * 21. heinäkuuta Wien, Itävalta (12 000) * 22. heinäkuuta Wien, Itävalta (12 000) * 24. heinäkuuta Varsova, Puola (45 000) * 25. heinäkuuta Katowice, Puola (32 000) * 27. heinäkuuta Budapest, Unkari (80 000) * 30. heinäkuuta Frejus, Ranska (15 000) * 1. elokuuta Barcelona, Espanja (34 000) * 3. elokuuta Madrid, Espanja (45 000) * 5. elokuuta Marbella, Espanja (37 000) * 9. elokuuta Stevenage, Iso-Britannia (120 000) ** Viimeinen Queenin konsertti, jossa bändin laulajana toimi Freddie Mercury == Lähteet == * Magic Tour sivustolla Queen Concerts Luokka:Queen
Henri Guise

Henri Guise (oik. Henri I de Lorraine, Guisen herttua; 31. joulukuuta 1550 – 23. joulukuuta 1588 Blois) oli ranskalainen sotilas ja poliitikko. Hän taisteli hugenotteja vastaan Ranskan uskonsodissa ja oli katolisen liigan johtaja. Henri Guise oli François Guisen vanhin poika. Hän oli yksi katolisen puolen johtajista Ranskan uskonsodissa ja hugenottien päävastustaja. Hän osallistui Pärttylinyön verilöylyn suunnitteluun 1572 ja oli mukana perustamassa katolista liigaa vuonna 1576. Espanjan kuningas Filip II liittoutui katolisen liigan kanssa 1584. Kun Espanjan voittamaton armada eteni pohjoiseen vuonna 1588 tavoitteenaan lyödä protestanttinen Englanti, Ranskan kuningas Henrik III antoi periksi katoliselle osapuolelle. Armada kuitenkin kärsi tappion heinäkuussa 1588 ja voimasuhteet Ranskassakin muuttuivat. Jouluna 1588 Henrik III houkutteli Guisen suvun päämiehet Henri Guisen ja tämän veljen kardinaali Louis Guisen Bloisin linnaan, missä molemmat salamurhattiin. ==Lähteet== * Luokka:Ranskalaiset kenraalit Luokka:Ranskalaiset henkirikosten uhrit Luokka:Ranskalaiset herttuat Luokka:Vuonna 1550 syntyneet Luokka:Vuonna 1588 kuolleet
Bungie Studios

Bungie Studios on yhdysvaltalainen pelitalo, joka perustettiin heinäkuussa 1991 nimellä Bungie Software Products Corporation (yleisesti lyhennetään Bungie Software). Bungie tunnetaan parhaiten suosituista videopelisarjoista Halo ja Destiny. Halo-sarjan oikeudet jäivät Microsoftille Bungien irtautuessa omaksi yhtiöksi ja nykyään sarjaa kehittää 343 Industries. == Historia == Yhtiön historia alkaa vuodesta 1990, jolloin Alex Seropian kehitti Macintoshille kloonin Pong-pelistä nimeltä !Gnop, jota levitettiin ilmaiseksi. Tämän jälkeen hän Seropian kehitti ensimmäisen kaupallisen pelinsä Operation Desert Storm. Toiminta laajeni kun Seropianin luokkakaveri Jason Jones esitteli lähes valmista peliä Minotaur: The Labyrinths of Crete. Kolmatta peliä Pathways Into Darkness varten yritykseen rekrytoitiin kolmas henkilö pelin grafiikan tekemiseen. Vuoteen 1994 mennessä yritys oli kasvanut kuuteen henkilöön. Vuonna 2000 Microsoft osti Bungien. Bungie oli osa Microsoft Game Studiosia vuosina 2000-2007 kunnes irtautui itsenäiseksi yhtiöksi. Vuonna 2010 yhtiö teki 10 vuoden julkaisusopimuksen Activisionin kanssa. Bungien Marty O'Donnell on myöhemmin kutsunut yhteistyötä huonoksi alusta alkaen. Yhteistyö tiedettiin riskiksi ja siitä tuli aivan niin huono kuin he arvioivat. Julkaisusopimuksen tavoitteena oli, että Bungie säilyttäisi immateriaalioikeudet itsellään, mutta Activision painosti monin tavoin, joka johti O'Donnellin irtisanomiseen vuonna 2014. Bungie jätti Activisionin vuonna 2019. Tammikuussa 2022 Sony ilmoitti Bungien ostamisesta 3,6 miljardin dollarin hinnalla. Bungie jää itsenäiseksi tytäryhtiöksi Sonyn omistuksessa ja kehittää useille alustoille ja sillä on mahdollisuus "itsejulkaisuun". Kauppa valmistui heinäkuussa 2022. == Pelit == Tunnettuja pelejä ovat: * Marathon * Myth-sarja ** Myth: The Fallen Lords ** Myth II: Soulblighter * Oni * Halo- sarja ** Halo: Combat Evolved ** Halo 2 ** Halo 3 ** Halo 3: ODST ** Halo: Reach * Destiny * Destiny 2 == Lähteet == == Aiheesta muualla == * Profiili MobyGamesissä Luokka:Microsoftin entiset tytäryhtiöt
Barcelona (albumi)

Barcelona on albumi, jonka Queenin johtohahmo Freddie Mercury on levyttänyt yhteistyössä espanjalaisen oopperalaulajan Montserrat Caballéen kanssa. Albumi on nauhoitettu vuosien 1987 ja 1988 aikana, jolloin Mercury oli jo sairastunut aidsiin. Levy julkaistiin vuonna 1988. == Kappaleet == Sävellys ja sanoitus: Freddie Mercury ja Mike Moran, ellei toisin mainittu. # # # # # # # # == Tuotanto == * Freddie Mercury – tuottaja, säveltäjä, sovittaja * Mike Moran – tuottaja, kosketinsoitin, säveltäjä, sovittaja * David Richards – tuottaja * Kevin Metcalf – masteroija * Andy Mason – avustava äänittäjä * John Brough – avustava äänittäjä * Richard Dodd – avustava äänittäjä == Arvostelut == * Allmusic: http://www.allmusic.com/album/r58394 * Entertainment Weekly: Bhttp://www.cduniverse.com/search/xx/music/pid/1026406/a/Barcelona.htm == Aiheesta muualla == * Barcelona discogs.com -sivustolla == Lähteet == Luokka:Vuoden 1988 albumit Luokka:Freddie Mercuryn albumit
Studs Terkel

Louis ”Studs” Terkel (16. toukokuuta 1912 – 31. lokakuuta 2008) oli yhdysvaltalainen kirjailija, historioitsija ja radiotoimittaja. Hänen omaa radio-ohjelmaansa The Studs Terkel Programia esitettiin Chicagossa vuodesta 1952 vuoteen 1997. Terkel syntyi New Yorkissa, muutti 10-vuotiaana Chicagoon ja valmistui Chicagon yliopistosta. Hän sai lempinimensä James T. Farrellin fiktiiviseltä hahmolta Studs Loniganilta. Terkelin ensimmäinen kirjajulkaisu Giants of Jazz ilmestyi vuonna 1956. Hän kirjoitti sille useita seuraajia, joista suurin osa käsittelee yhdysvaltalaisten historiaa. Terkel valittiin vuonna 1997 Yhdysvaltain taide- ja kirjallisuusakatemian jäseneksi. Korkeasta iästään huolimatta hän toipui hyvin vielä elokuussa 2005 tehdystä avosydänleikkauksesta. Syksyllä 2007 ilmestyi hänen muistelmateoksensa Touch and Go. Terkel voitti Pulitzerin 1985 teoksestaan The Good War sekä Thomas Merton -palkinnon vuonna 1998. Hänen teoksistaan on suomennettu American Dreams: Lost and Found nimellä Amerikkalaisia unelmia (1983). Hän oli kuollessaan 96-vuotias. Hänet nimettiin postuumisti Radio Hall of Fameen vuonna 2009. Terkel näytteli sivuosaa John Saylesin vuoden 1988 elokuvassa Lahjotut (Eight Men Out). Peter von Bagh ja Atte Blom tekivät Terkelistä 1970-luvun keskivaiheilla viisiosaisen radiodokumentin, joka perustui osin von Baghin vuonna 1974 tekemään Terkelin haastatteluun. Peter von Baghin käsikirjoitukseen ja ohjaukseen perustui myös Ylen Radioateljeen Terkelistä kertova radiodokumentti Maa joka voisi olla (2009). == Teokset == * Giants of Jazz (1957) * Division Street: America (1967) * Hard Times: An Oral History of the Great Depression by Studs Terkel (1970) * Working: People Talk About What They Do All Day and How They Feel About What They Do (1974). * Talking to Myself: A Memoir of My Times (1977) * American Dreams: Lost and Found (1983) suomeksi Amerikkalaisia unelmia, suom. Seppo Loponen, WSOY 1983 * The Good War (1984) * Chicago (1986) * The Great Divide: Second Thoughts on the American Dream (1988) * Race: What Blacks and Whites Think and Feel About the American Obsession (1992. * Coming of Age: The Story of Our Century by Those Who’ve Lived It (1995) * My American Century (1997) * The Spectator: Talk About Movies and Plays With Those Who Make Them (1999) * Will the Circle Be Unbroken: Reflections on Death, Rebirth and Hunger for a Faith (2001) * Hope Dies Last: Keeping the Faith in Difficult Times (2003) * And They All Sang: Adventures of an Eclectic Disc Jockey (2005) * Touch and Go (2007) * P.S. Further Thoughts From a Lifetime of Listening ==Lähteet== ==Aiheesta muualla== * Ylen Elävä arkisto: Studs Terkel ja Amerikan unelmat Luokka:Yhdysvaltalaiset tietokirjailijat Luokka:Yhdysvaltalaiset historioitsijat Luokka:Radio Hall of Fame Luokka:Yhdysvaltalaiset radiotoimittajat Luokka:Vuonna 1912 syntyneet Luokka:Vuonna 2008 kuolleet Luokka:Kirjallisuuden Pulitzer-palkinnon saaneet
Verneri Pohjola

Juho Verneri Pohjola (s. 23. joulukuuta 1977 Helsinki) on suomalainen trumpetisti ja säveltäjä.Kuka kukin on 2007, s. 775. Helsinki 2006. ISBN 951-1-20606-0 Hän julkaisi ensimmäisen oman levynsä Aurora vuonna 2009. Jo ennen levyn julkaisua hän oli kiertänyt Yhdysvalloissa, Australiassa ja Euroopassa sekä julkaissut kaksi levyä yhtyeensä Ilmiliekki Quartetin kanssa. Vuonna 2012 Verneri Pohjola Quartet julkaisi Ancient History -albumin. Pohjola aloitti trumpetinsoiton viisitoistavuotiaana. Hänet valittiin Pori Jazzin vuoden nuoreksi muusikoksi 2004 ja Jazzrytmit-lehden kriitikkoäänestyksen vuoden muusikoksi ja trumpetistiksi samana vuonna. Vuonna 2017 Pohjola sai Jazzliiton Yrjö-palkinnon. Hän on saanut useita palkintoja myös Ilmiliekki Quartetin kanssa. Pohjolan muita yhtyeitä ovat Quintessence, Q-Continuum ja Silvio, jossa hän soittaa rumpuja. Pohjola on vieraillut myös Warp!- ja UMO- kokoonpanoissa. Lisäksi hän on soittanut muun muassa Pekka Pohjolan, Jukka Gustavsonin, Tuomo Prättälän, Kerkko Koskisen ja Kitkerien Neitsyiden levyillä sekä Lasse Mårtenson -tribuuttiorkesterissa ja Anna Politkovskajan muistokappaleessa. Hän tekee lastenmusiikkia Kalapojat-nimisessä kokoonpanossa. Pohjola on opiskellut trumpetinsoittoa Sibelius-Akatemian jazzmusiikin osastolla. Vuonna 2012 Pohjola sävelsi iltasoiton Espoon keskukselle, ja sen äänitys soitettiin joka ilta läpi kesän Espoontorin tornista. Teos oli noin kahden minuutin mittainen, ja se oli tehty Espoon kaupunkisuunnittelukeskuksen tilauksesta Helsingin World Design Capital -vuoden kunniaksi. Teoksen ensiesitys oli keskiviikkona 30. toukokuuta 2012, kun Pohjola soitti sen Espoonsillalla ja Valatorilla. Säveltäjä Kaija Saariahon viimeinen teos, trumpettikonsertto Hush (2023), syntyi Pohjolan aloitteesta. Verneri Pohjolan veli on pasunisti Ilmari Pohjola. Heidän isänsä oli basisti Pekka Pohjola. == Diskografia == * * Verneri Pohjola Quartet: * Verneri Pohjoja & Black Motor: * * *Verneri Pohjola & Mika Kallio: Animal Image (2018) *The Dead Don't Dream (2020) *Verneri Pohjola & Sylvain Rifflet: Cakewalk From A Spaceship (2022) *Monkey Mind (2023) *Lars Danielsson, Verneri Pohjola, John Parricelli: Trio (2024) == Lähteet == ==Aiheesta muualla== * * Verneri Pohjola säveltäjänä. Fono. Luokka:Suomalaiset trumpetistit Luokka:Suomalaiset jazzmuusikot Luokka:Suomalaiset säveltäjät Luokka:Emma- palkinnon saajat Luokka:Vuonna 1977 syntyneet Luokka:Elävät henkilöt
Stereo (elokuva)

Stereo on David Cronenbergin ohjaama, käsikirjoittama, kuvaama ja leikkaama elokuva vuodelta 1969. Stereo on runsaan tunnin mittainen eli kestoltaan lyhytelokuvan ja kokopitkän välimaastossa. Tarinan keskittyy tohtori Luther Stringfellow’n tekemään kokeeseen, jossa joukkoa telepaattisilla kyvyillä siunattuja nuoria kannustetaan kehittämään taitojaan seksuaalisella tutkimusmatkailulla. Elokuva kuvattiin äänettömänä, koska Cronenbergin käyttämä kamera oli liian meluisa. Elokuvaan lisättiin jälkeenpäin ”tieteellisen” tarkkailijan kommenttiraita. Stereo hahmottelee useita Cronenbergin tuotannossa toistuvia teemoja, kuten uusien tietoisuuden tasojen etsiminen seksuaalisen kokeilun avulla. Tämä on teemana elokuvissa Kylmät väreet, Videodrome – tuhon ase, Erottamattomat, Alaston lounas, M. Butterfly ja Crash. Luokka:Vuoden 1967 kanadalaiset elokuvat Luokka:David Cronenbergin ohjaamat elokuvat Luokka:Mustavalkoelokuvat Luokka:Tieteiselokuvat Luokka:Independent-elokuvat
Recopa Sudamericana

Recopa Sudamericana on Etelä-Amerikan seurajoukkueiden jalkapallokilpailu jossa kohtaavat edelliskauden Copa Libertadoresin ja Copa Sudamericanan voittajat. == Mestarit == * 1989 - Nacional * 1990 - Boca Juniors * 1991 - Olimpia * 1992 - Colo-Colo * 1993 - São Paulo * 1994 - São Paulo * 1995 - Independiente * 1996 - Grêmio * 1997 - Vélez Sarsfield * 1998 - Cruzeiro * 1999-2002 - Ei pelattu * 2003 - Olimpia * 2004 - Cienciano * 2005 - Boca Juniors * 2006 - Boca Juniors * 2007 - Internacional * 2008 - Boca Juniors * 2009 - LDU Quito * 2010 - LDU Quito * 2011 - Internacional * 2012 - Santos * 2013 - Corinthians * 2014 - Mineiro * 2015 - River Plate * 2016 - River Plate * 2017 - Nacional Luokka:Jalkapallon seurajoukkuekilpailut
Katolinen liiga (Ranska)

Katolinen liiga oli Ranskan uskonsotien aikainen katolilaisten liittouma, jonka tavoitteena oli hugenottien lyöminen. Liittouma perustettiin vuonna 1576 Henri Guisen johdolla ja Espanjan kuninkaan Filip II:n tukemana. Katolinen liiga koetti estää Henrik Navarralaisen nousemisen Ranskan kuninkaaksi, mutta Henrik voitti liigan armeijan ensin vuonna 1589 Arquesin taistelussa ja seuraavana vuonna Ivryn taistelussa, jossa liigan armeija tuhoutui. Henrik ei kuitenkaan onnistunut valtaamaan kaupunkeja ja sota päättyi vuonna 1594 kompromissiin: Henrik kääntyi katolilaiseksi ja nousi valtaan nimellä Henrik IV. == Lähteet == * == Aiheesta muualla == Luokka:Ranskan uskonsodat
Katolinen liiga

Katolinen liiga voi tarkoittaa: *Katolinen liiga (Saksa) *Katolinen liiga (Ranska) ca:Lliga Santa es:Liga Santa pt:Santa Liga sr:Света лига
Woolsthorpen kartano

Woolsthorpen kartano () on englantilainen kartano Woolsthorpe-by- Colsterworthin kylässä, Lincolnshiren kreivikunnassa. Kartano on fyysikko Isaac Newtonin syntymäpaikka. Newton palasi asumaan Woolsthorpeen, kun Cambridgen yliopisto suljettiin paiseruton takia. Kartanossa hän teki useita muun muassa optiikkaa koskevia kokeita. Tilusten omenapuista putoavien omenoiden uskotaan inspiroineen Newtonia hänen painovoimalakinsa kehittämisessä. Kartanon omistaa nykyään National Trust -ympäristönsuojelujärjestö, joka pitää kartanoa yleisölle avoimena kevään ja syksyn välisen ajan. == Lähteet == == Aiheesta muualla == *Woolsthorpen kartano National Trustin sivuilla Luokka:Englannin kartanot Luokka:Grade I -luokan rakennukset Lincolnshiressa de:Woolsthorpe-by-Colsterworth#Woolsthorpe Manor
Kolín

Kolín (, aikaisemmin Kolin an der Elbe) on kaupunki noin 55 kilometriä Prahasta itään, Elbejoen varrella Keski-Böömin läänissä Tšekin tasavallassa. Vuoden 2020 arvion mukaan siellä asui 31 973 asukasta. Böömin kuningas Ottokar II Přemysl perusti Kolínin 1200-luvulla nimellä Colonia nova (Uusi siirtokunta). Kaupunki mainitaan ensimmäisen kerran vuonna 1261. Kaupunkiin rakennettiin linna vuonna 1437. Seitsenvuotisen sodan aikana 18. kesäkuuta 1757 käytiin Kolínin taistelu, jonka kerrotaan olleen yksi sodan raivoisimmista. Taistelussa kuoli 23 000 miestä. Keväällä 2005 Toyotan ja PSA Peugeot Citroën -yhtiön muodostama TPCA-yhtymä avasi kaupungin pohjoispuolelle uuden autotehtaan. Tehtaan perustaminen maksoi noin 650 miljoonaa euroa. Se työllistää 2 500 työntekijää ja sen tuotantokapasiteetti on 300 000 autoa vuodessa. == Merkittäviä asukkaita == *Jakub Krčín (1535–1604), huomattava arkkitehti ja insinööri *Otokar Fischer (1883–1938), merkittävä näytelmäkirjailija, kääntäjä, runoilija ja kriitikko *Josef Svatopluk Machar (1854–1942), runoilija ja esseisti, tšekkiläisen realismin johtohahmoja *Václav Morávek (1904–1942), tšekkiläinen sotilas ja natsienvastaisen taistelun sankari Myös Tšekin presidentti Miloš Zeman, valokuvaaja Josef Sudek ja tennisammattilainen Bohdan Ulihrach ovat syntyneet kaupungissa. == Lähteet == == Aiheesta muualla == Luokka:Tšekin kaupungit Luokka:Keski-Böömin lääni
Woolsthorpe-by-Colsterworth

Woolsthorpe-by-Colsterworth on pieni kylä Lincolnshiren kreivikuntaan kuuluvassa Colsterworthin kunnassa, itäisessä Englannissa. Se tunnetaan fyysikko Isaac Newtonin synnyinpaikkana. Noin kahdeksan kilometriä kylästä luoteeseen sijaitsee Woolsthorpe-by-Belvoirin kylä.https://www.britainexpress.com/attractions.htm?attraction=2671 == Lähteet == Luokka:Asutut paikat Lincolnshiressä Luokka:Englannin kylät
Villa Pukkila

Villa Pukkila on Oulun Hietasaaressa Oulujoen suiston saaristossa sijaitseva kulttuurihistoriallisesti arvokkaaksi luokiteltu puinen huvila, johon kuuluvat myös samalla tontilla sijaitsevat liiteri-, varasto- ja ulkohuussirakennukset sekä rantasauna. Tontilla on myös Oulun steinerkoulun oppilaiden rakentamia leikkimökkejä. Villa Pukkilan omistaa ja sitä ylläpitää Oulun Steinerkoulun kannatusyhdistys ry, joka myös vuokraa huvilaa. Huvilan rakennutti Kansallis- Osakepankin Oulun konttorin ensimmäinen johtaja Victor Hellman vuonna 1892. Huvila on rakennettu kuuluisan kirkkoarkkitehdin Josef Stenbäckin mallipiirustusten mukaan. Mallipiirustus on Stenbäckin julkaisemasta rakennuspiirustussarjasta Ensimmäinen vihko: Kesähuviloita ja Maakartanoita vuodelta 1886. Rakennustutkija Pasi Kovalaisen mukaan Villa Pukkila lienee ainoa Stenbäckin kyseisten piirustusten mukaan toteutettu huvila Suomessa. Rakennushistoriallisesti huvilan tekee mielenkiintoiseksi Suomessa harvinainen pystyhirsirakenne. Rakennuksen seuraavan omistajan Walde Hyryn aikana vuonna 1937 huvilaa laajennettiin eteläpäädyn kuistilla. Valdemar Hyry oli Victor Hellmanin vävy ja Oulun Villatehdas Oy:n toimitusjohtaja ja patruuna. ==Lähteet== ==Aiheesta muualla== * Villa Pukkila Luokka:Hietasaari (Oulu) Luokka:Oulun rakennukset ja rakennelmat Luokka:Huvilat Luokka:Suomen 1800-luvulla rakennetut rakennukset ja rakennelmat
Absolution Tour

Absolution Tour on brittiläisen rockyhtyeen Musen live-DVD. Levy sisältää suurimman osan yhtyeen esiintymisestä Glastonburyn festivaalilla vuonna 2004. Se sisältää myös ennenjulkaisematonta materiaalia Earls Court Exhibition Centreltä ja Wembley Arenalta Lontoosta ja Wiltern Theaterilta Los Angelesista. Levyn kappaleet ovat suurimmaksi osaksi yhtyeen kolmannelta studioalbumilta Absolutionilta, ja mukana on myös vanhempaa materiaalia. DVD sisältyi myös ilmaisena bonuslevynä Black Holes & Revelationsin rajoitettuun julkaisuerään Yhdysvalloissa. Levyä on kritisoitu siitä, ettei se keskity koko kiertueeseen, vaan ainoastaan yhteen esiintymiseen. == Kappaleet == === Live- esiintyminen Glastonburyn festivaaleilla, 2004 === # Hysteria # New Born # Sing for Absolution # Muslce Museum # Apocalypse Please # Ruled by Secrecy # Sunburn # Butterflies and Hurricanes # Bliss # Time Is Running Out # Plug In Baby # Blackout === Ekstrat === # Fury (Live, Wiltern Theater, Los Angeles) # The Small print (Live, Earls Court, Lontoo) # Stockholm Syndrome (Live, Earls Court, Lontoo) # The Groove (Live, Cincinnati, San Diego) === Piilotetut ekstrat (pääsiäismunat) === # Thoughts of a Dying Atheist (Live, Wembley Arena) # Endlessly (Live, Wembley Arena) Päästäksesi piilotettuihin raitoihin mene Ekstrat-valikkoon ja valitse otsikko Fury. Paina ylös-näppäintä kerran. Nyt sana Back on korostettu. Sitten paina vasemmalle osoittavaa nuolta, jolloin "X" ekstroissa syttyy. Paina enter, ja piilotettu materiaali soi. == Aiheesta muualla == * Musen virallinen kotisivu * Absolution Tour -DVD Musewikissä * Muse-fanisivusto Luokka:Musen albumit Luokka:Musiikki-DVD:t Luokka:Vuoden 2005 albumit
Grit Breuer

Grit Breuer (s. 16. helmikuuta 1972 Robel, Itä-Saksa) on saksalainen pikajuoksija. Hän oli olympiakisoissa pitkän viestin joukkueessa kolmesti: vuonna 1988 Itä-Saksan joukkueessa, vuonna 1996 pronssia voittaneessa Saksan joukkueessa ja vielä 2004 alkuerässä karsiutuneessa Saksan joukkueessa. 400 metrillä hän oli vuoden 1996 olympiafinaalin kahdeksas. == Doping == Breuer, Katrin Krabbe ja Silke Möller olivat joutuneet harjoituskaudella dopingtestiin Etelä-Afrikassa talvella 1992. Virtsanäytteet olivat puhtaita, mutta kaikki saman henkilön. Breuer syytti Saksan yleisurheiluliittoa poliittisesta ajojahdista. Määrätyt kilpailukiellot saatiin purettua, mutta saman vuoden elokuussa Breuer ja Krabbe jäivät kiinni klenbuterolin käytöstä. Breuer oli kansainvälisen yleisurheiluliiton määräämässä kilpailukiellossa vuoteen 1995. == Saavutukset == * Olympiapronssimitali 4x400m viestijuoksussa Atlantan kesäolympialaisissa 1996 * Euroopan mestari 400 metrillä 1990 * MM-hopeamitali 400 metrillä 1991 * Euroopan mestaruus 400 metrillä 1998 * MM-pronssimitali 4x400m viestijuoksussa * MM-kultamitali 4x400m viestijuoksussa 1997 * MM- pronssimitali 4x400m viestijuoksussa 1999 == Muuta == Breuer on mennyt naimisiin pitkäaikaisen valmentajansa Thomas Springsteinin kanssa ja käyttää sukunimeä Breuer-Springstein. Thomas Springstein sai vuonna 2006 ehdollisen vankeusrangaistuksen lääkelain rikkomisesta annettuaan testosteronia 16-vuotiaalle pikajuoksijalle Anne-Kathrin Elbelle "vitamiinivalmisteena". == Lähteet == Luokka:Saksalaiset pikajuoksijat Luokka:Saksalaiset olympiamitalistit Luokka:Dopingrikkomuksesta tuomitut saksalaiset Luokka:Dopingrikkomuksesta tuomitut yleisurheilijat Luokka:Vuonna 1972 syntyneet Luokka:Elävät henkilöt
.ax

.ax on Ahvenanmaan Internet-maakoodi, tunnusta hallinnoi Ahvenanmaan maakuntahallitus. == Historia == Tunnus otettiin käyttöön 15. elokuuta 2006, kun tunnusta säätelevä laki astui voimaan. Verkkotunnuksen hakemista koskivat muuten samat säännöt kuin .fi-tunnuksen hakemista, paitsi että hakijalla täytyy olla kiinteä kotipaikka tai kotikunta Ahvenanmaalla. Ennen .ax -maatunnuksen käyttöönottoa ahvenanmaalaiset sivustot käyttivät alidomainia .aland.fi. == Nykytilanne == Tietoyhteiskuntakaari vapautti tunnuksen yleisesti saataville ja nykyisin kuka vain voi rekisteröidä .ax- verkkotunnuksia. == Lähteet == == Aiheesta muualla == *Ahvenanmaan maakuntahallituksen sivut ax ax
This Is A Muse Demo

This Is A Muse Demo on brittiläisen rockyhtyeen Musen harvinainen demo vuodelta 1995. Demo sisälsi neljä kappaletta, joita ei ole koskaan äänitetty uudelleen (poikkeuksena "Sling", jota Muse soitti instrumentaalina konserteissaan vuosina 1998 ja 1999). Kasetti äänitettiin toukokuussa 1995 yhtyeen basistin, Chris Wolstenholmen, kotona. Demo myytiin brkntvgirl- nimimerkkiselle yhdysvaltalaiselle henkilölle eBay-huutokaupassa noin 500 punnan hintaan vuonna 2005.http://fireska.sitesled.com/musedemo == Kappaleet == Kaikki kappaleet kirjoittanut Matthew Bellamy. #"Backdoor" #"Sling" #"Feed" #"Jigsaw Memory" == Lähteet == == Aiheesta muualla == * Yhtyeen virallinen kotisivu * This is a Muse Demo Musewikissä * Tietoa julkaisusta Luokka:Musen albumit Luokka:Vuoden 1995 albumit en:This Is a Muse Demo
Pat Nixon

Patricia Ryan Nixon (16. maaliskuuta 1912 – 22. kesäkuuta 1993) oli Richard Nixonin aviovaimo. Hän oli Yhdysvaltain ensimmäinen nainen miehensä toimiessa presidenttinä vuosina 1969–1974. Hänen ristimänimensä oli Thelma Catherine Ryan. Hän muutti kuitenkin etunimensä virallisesti Patriciaksi opiskeluaikoinaan. Hän oli saanut jo aiemmin isältään Pat-lempinimen, joka viittasi hänen syntymiseensä juuri ennen Pyhän Patrickin päivää sekä tytön irlantilaisiin juuriin. Pat syntyi Elyssä, Nevadassa, mutta muutti pian perheineen Kaliforniaan. Tytön äiti kuoli syöpään vuonna 1924 ja isä silikoosiin 1929. Hänellä oli kaksi vanhempaa veljeä: William M., Jr. (1910–1997) ja Thomas (1911–1992) sekä velipuoli Matthew Bender (1907−1973), ja siskopuoli Neva Bender (1909−1981) äidin ensimmäisestä avioliitosta. Valmistuttuaan Excelsior High Schoolista vuonna 1929 Pat lähti Fullerton Collegeen. Hän valmistui vuonna 1937 Etelä-Kalifornian yliopistosta ja sai paikan high school -opettajana. == Avioliitto == Richard ja Pat Nixon menivät naimisiin 21. kesäkuuta 1940. Nixonit saivat kaksi lasta: Trician (s. 1946) ja Julien (s. 1948). Vuonna 1946 Richard Nixon valittiin kongressiin, 1950 senaattiin ja 1952 varapresidentiksi. Nixonit muuttivat Valkoiseen taloon vuonna 1969. Vaimo oli usein miehensä seurana valtiovierailulla. Hän oli läsnä mm. Richardin historiallisella Kiinan-matkalla vuonna 1972. Richard Nixonin erottua presidentinvirasta vuonna 1974 Watergate-skandaalin seurauksena pariskunta muutti takaisin Kaliforniaan. Tämän jälkeen Pat Nixonin vuodet julkisuuden henkilönä olivat ohi; hän esiintyi enää harvoin julkisuudessa, kieltäytyi antamasta haastatteluja eikä koskaan palannut Valkoiselle talolle. Pat Nixonille kehittyi myöhempinä vuosina useita vakavia terveysongelmia, kuten aivohalvauksia ja emfyseemaa sekä keuhkosyöpä, johon hän lopulta kuoli. Hänet ja hänen vuonna 1994 kuollut miehensä haudattiin entisen presidentin synnyinsijoille Yorba Lindaan. == Lähteet == Luokka:Yhdysvaltain ensimmäiset naiset Luokka:Yhdysvaltain varapresidenttien puolisot Luokka:Richard Nixon Luokka:Vuonna 1912 syntyneet Luokka:Vuonna 1993 kuolleet
Muse (EP)

__NOTOC__ Muse on samannimisen rockyhtyeen EP-julkaisu vuodelta 1998. Levyä julkaistiin rajoitettu erä, vain 999 kappaletta. Sen harvinaisuuden vuoksi levyn hinnat eBay-huutokaupassa ovat erittäin suuria. == Kappaleet == # # # # == Lähteet == == Aiheesta muualla == * Yhtyeen virallinen kotisivu * Muse EP Musewikissä Luokka:Vuoden 1998 EP:t Luokka:Musen albumit
Reijo Hukkanen

Reijo Juhani Hukkanen (4. toukokuuta 1946 Oulu – 29. tammikuuta 2024 OuluKuka kukin on 2007, Otava 2006) oli suomalainen kuvanveistäjä ja taidemaalari. Hänet tunnetaan parhaiten teoksista, jotka koostuvat olemassa olevien esineiden yhdistelemisestä yllättävällä tavalla.Artists.fi / Sculptors Hukkasen nuoruudentyöt ovat naivismin ja surrealismin rajalta olevia maalauksia. Vuonna 1982 hän aloitti esineteosten luomisen Mauri-myrskyn repimästä peltikatosta.Artists.fi Hukkanen valittiin vuonna 1991 Vuoden taiteilijaksi.Kuvataiteilijamatrikkeli Hän sai myös Kuvataiteen valtionpalkinnon vuonna 1987. Hukkanen oli yksi Suomen Leijonan Pro Finlandia -mitalin saajista vuonna 2012. Hukkasen puoliso oli taidemaalari Sinikka Tuominen. Tuominen kuoli maaliskuussa 2024. == Kuvia julkisista teoksista == Tiedosto:Majakka by Reijo Hukkanen 1997 Hailuoto.JPG|Majakka, 1997, Hailuoto. Tiedosto:Amppeli - Reijo Hukkanen.jpg|Amppeli, 2002, Oulu. Tiedosto:Reijo Hukkanen Kangastus 2003.jpg|Kangastus, 2003, Oulu. Tiedosto:Reijo Hukkanen Laulupuut 2012.jpg|Laulupuut, 2012, Helsinki. == Lähteet == ==Aiheesta muualla== * Luokka:Suomalaiset kuvanveistäjät Luokka:Suomalaiset taidemaalarit Luokka:Pro Finlandia -palkitut Luokka:Vuonna 1946 syntyneet Luokka:Vuonna 2024 kuolleet
Émile Zinsou

Émile Derlin Henri Zinsou (23. maaliskuuta 1918 Ouidah – 28. heinäkuuta 2016) oli beniniläinen poliitikko. Hän toimi maansa (silloiselta nimeltään Dahomeyn) presidenttinä vuosina 1968–1969 sekä ulkoministerinä 1962–1963 ja 1965–1967. Zinsou opiskeli lääkäriksi, mutta toisen maailmansodan jälkeen hän suuntautui journalismiin ja politiikkaan. Zinsou oli läsnä allekirjoittamassa Afrikan unionin perustamissopimusta Loméssa 2000.http://www.hartford- hwp.com/archives/30/index-fe.html == Lähteet == Luokka:Beninin presidentit Luokka:Vuonna 1918 syntyneet Luokka:Vuonna 2016 kuolleet
Sky Captain and the World of Tomorrow

Sky Captain and the World of Tomorrow on vuonna 2004 ensi-iltansa saanut science fiction -elementtejä sisältävä seikkailuelokuva. Elokuvan on ohjannut Kerry Conran ja pääosissa ovat Gwyneth Paltrow ja Jude Law. Elokuva kertoo toimittajasta nimeltä Polly Perkins, joka alkaa tutkia outoa tapausta, sillä kaikki maailman johtavat tiedemiehet ovat kadonneet jäljettömiin. Avukseen Polly saa tässä tutkimuksessa urhean Sky Captainin. Pian kaksikon tutkimukset vievät heidät Dr. Totenkopfin jäljille, jonka suunnitelmat voivat tuhota koko ihmiskunnan. Elokuva oli ehdolla muun muassa 2005 Hugo-palkinnon saajaksi kategoriassa paras pitkä draama (Best Dramatic Presentation, Long Form). == Näyttelijät == == Aiheesta muualla == * Luokka:Yhdysvaltalaiset seikkailuelokuvat Luokka:Vuoden 2004 yhdysvaltalaiset elokuvat Luokka:1930-luvulle sijoittuvat elokuvat Luokka:Vuoden 2004 brittiläiset elokuvat Luokka:Brittiläiset seikkailuelokuvat Luokka:Vuoden 2004 italialaiset elokuvat Luokka:Italialaiset seikkailuelokuvat Luokka:Elokuvat ilmailusta
Stigmata (Arch Enemyn albumi)

Stigmata on ruotsalaisen metalliyhtye Arch Enemyn toinen studioalbumi. Albumi nauhoitettiin Studio Fredmanilla - kuten yhtyeen edellinenkin albumi - vuonna 1997, lukuun ottamatta ensimmäistä kappaletta Beast of Man, joka nauhoitettiin tammikuussa 1998. Stigmata julkaistiin vuonna 1998. Albumi oli yhtyeen ensimmäinen maailmanlaajuinen julkaisu - edeltäjäalbumi Black Earthiä oli myyty lähinnä Japanissa ja Euroopassa. Albumi oli myös yhtyeen ensijulkaisu jättilevy-yhtiö Century Median suojissa. Yhtyeen pitkäaikaisrumpali Daniel Erlandsson, joka on osallistunut jokaisen yhtyeen albumin tekoon, soittaa albumilla vain sen avausraidalla "Beast of Man". Loput rummut albumilla soittaa Peter Wildoer, joka on myös ottanut osaa mm. Arch Enemy -kitaristi Christopher Amottin sooloprojekti Armageddoniin. Albumilla soittaa bassoa Martin Bengtsson, eikä laulaja Johan Liiva, kuten Black Earthillä. == Kappaleet == # # # # # # # # # Diva Satanica (Japanin & Korean bonusraita) # Damnation's Way (Japanin & Korean bonusraita) # # == Kokoonpano == * Johan Liiva – laulu * Michael Amott – kitara, tuotto * Christopher Amott – kitara * Martin Bengtsson – basso * Peter Wildoer – rummut * Daniel Erlandsson – rummut (kappaleessa "Beast of Man") === Muut === * Fredrik Nordström – tuottaja == Arvostelut == * Allmusic: Allmusic review == Lähteet == == Aiheesta muualla == * * Luokka:Arch Enemyn albumit Luokka:Vuoden 1998 albumit
Pteranodon

Pteranodon (kreikaksi πτερόν (pteron, ”siipi”) ja ἀνόδων (anodon, ”hampaaton”) oli Pohjois-Amerikassa myöhäisellä liitukaudella (noin 90–70 miljoonaa vuotta sitten) elänyt Pterosaurus. == Kuvaus == Pteranodon oli suurikokoinen pterosaurus, joka oli 1,83 metrin pituinen ja joiden siipiväli oli jopa 9 metriä. Ne elivät noin 70–100 miljoonaa vuotta sitten myöhäisellä liitukaudella. Ne painoivat, jopa 20–93 kilogrammaa. Urokset olivat selvästi suurempia kuin naaraat. Niiden uskottiin olevan suurimpia pterosauruksia aina 2000-luvun lopulle saakka, kunnes niitä suuremmat Azhdarchid pterosaurukset löydettiin. Niiden kallot ovat 78 senttimetrin pituiset. === Harja === pienoiskuva|Pteranodonin kallo Pteranodonilla oli päässään suuri harja, jota ehkä käytettiin apuna parittelumenoissa. Uroksilla on ehkä ollut suurempi harja kuin naarailla, mikä olisi johtanut siihen että ne olisivat käyttäneet suurta harjaa apuna naaraan havittelussa. === Nokka ja hampaat === Pteranodonin nokka ei sisältänyt hampaita. Niiden nokat olivat hoikkia ja todennäköisesti erittäin terävät, joten niitä käytettiin todennäköisesti saalistuksessa. Niillä oli myös erilainen purenta nokkansa johdosta. == Ravinto == Vaikka Pteranodonilla ei ollut hampaita, se oli lihansyöjä. Paleontologit tietävät, että Pteranodon söi lihaa, koska sen fossiileja on löydetty merialueiden lähistöiltä, mikä osoitti, että se söi merieläimiä muun muassa rapuja ja kaloja. Pteranodon söi saaliinsa kokonaisuudessaan, kuten pelikaani. == Fossiilit == Sen nimesi Paleontologi Othniel Charles Marsh vuonna 1876. Hän löysi Pteranodonin Kansasista. Myöhemmin löytöjä on tehty myös Alabamasta, Nebraskasta, Wyomingista ja Etelä-Dakotasta. == Lentäminen == Tutkimusten mukaan Pteranodon lensi samalla tavalla kuin nykyajan albatrossit. Tämä perustuu siihen, että Pteranodonilla oli samanlainen ”kuvasuhde” joka oli samanlainen kuin albatroseilla. Ne pystyivät lentämään pitkiä matkoja, hyödyntäen siipiänsä ne käyttivät myös siipiänsä paetakseen petoeläimiltä. Koska Pteranodonit olivat painavia niiden oli vaikeampi nousta ilmaan. ==Elokuvakulttuurissa== Pteranodon esiintyy elokuvissa muun muassa elokuvissa Kadonnut maailma: Jurassic Park, Jurassic Park III, Jurassic World ja Jurassic World: Kaatunut valtakunta. Jurassic Park III:n pteranodoneissa on löydettävissä paljon anatomisia ja teknisiä virheitä, kuten tarttumakykyiset jalat, lekuttelukyky sekä kyky kantaa ihmistä ilmassa. Niille annettiin myös hampaat, vaikka nimi pteranodon tarkoittaa ”siivekästä ja hampaatonta”. == Lähteet == Luokka:Lentoliskot
Puolivälinkankaan vesitorni

Puolivälinkankaan vesitorni on Oulussa Puolivälinkankaan kaupunginosassa sijaitseva vuosina 1967–1969 rakennettu vesitorni. Vesitorni sijaitsee valtatien 4 varrella kaupunginosan korkeimmalla kohdalla, ja on näkyvä maamerkki. Tornin huipulla on ollut yleisölle avoin näköalatasanne ja tähtitieteellisen yhdistyksen Oulun Arktoksen tähtitorni. Nykyisin ylätasanne ei ole avoinna yleisölle. Tornin korkeus on 55 metriä ja sen huippu on 77 metriä merenpinnan yläpuolella. Vesisäiliön tilavuus on 6 000 kuutiometriä, ja tornin ylätasanteen halkaisija on 52,5 metriä. Tornin perustuksen läpimitta on 11 metriä. Valmistuessaan Puolivälinkankaan vesitorni korvasi rautatieaseman koillispuolella sijainneen vanhentuneen Intiön vesitornin. Torni on peruskorjattu ensimmäisen kerran vuonna 1997. Vesitornin rakenteet on suunnitellut Eino Niemelä. == Lähteet == == Aiheesta muualla == * Pohjois- Pohjanmaan museo: Uuno Laukan kuvakokoelmat vesitornin rakennustyömaalta * Emporis Buildings: Puolivälinkankaan vesitorni Vesitorni Luokka:Oulun vesitornit
Kamelia

Kamelia eli ruusukamelia (Camellia japonica) on koristekasvi, jota kasvatetaan sekä puistoissa että huonekasvina. Siitä on jalostettu noin 3 000 lajiketta, muunnosta ja hybridiä. Kamelia on saanut nimensä vuonna 1753 Georg Joseph Kamelin mukaan, joka oli Filippiineillä työskennellyt jesuiitta ja apteekkari.Floridata Saman suvun teepensas (Camellia sinensis) on esimerkiksi lehdistöltään hyvin samankaltainen kuin kamelia. == Ulkonäkö ja koko == Kamelia on pieni pensas tai puu, korkeimmillaan 20-metrinen, mutta useammin alle viisi metriä korkea. Sen lehdet ovat kiiltävät, ainavihreät ja sileäreunaiset. Kukat ovat halkaisijaltaan 5–15 cm, lajikkeesta riippuen valkeat, keltaiset tai punaisen eri sävyissä, useimmin kerratut. == Levinneisyys == Kamelia on kotoisin Itä-Aasiasta. Se menestyy puistoissa sellaisissa ilmastoissa, joissa pakkaset ovat vain satunnaisia, eikä routaa juuri tule. Ainavihreät lehdet saavat kasvin kuivumaan, jos se saa aurinkoa silloin kun maa on jäässä. == Kameliat taiteessa == Alexandre Dumas nuorempi kirjoitti romaanin Kamelianainen vuonna 1852. Teokseen perustuu myös Giuseppe Verdin ooppera La Traviata. == Lähteet == == Aiheesta muualla == * Suomen Lajitietokeskus: Kamelia (ruusukamelia) – Camellia japonica * Integrated Taxonomic Information System (ITIS): Camellia japonica * United States Department of Agriculture (USDA): Camellia japonica * Centre for Agriculture and Biosciences International (CABI): Camellia japonica (camellia) * Flora of China: Camellia japonica * Pherobase: Floral volatiles of Camellia japonica Luokka:Kameliat
Pärehöylä

Pärehöylä on konevoimalla toimiva höylä, joka kykenee maamoottorilla ja hihnalla varustettuna tuottamaan kattopäreitä nopeasti. Pärehöyliä on ollut myös vesimyllyjen yhteydessä, ja myös hevoskiertoisia pärehöyliä on valmistettu. == Lähteet == Luokka:Maatalouskoneet Luokka:Maatalouden historia
Mauri-myrsky

Mauri-myrsky oli voimakas, Atlantilta lähteneen trooppisen pyörremyrsky Debbyn jäänne, matalapaine, joka kaatoi metsää Pohjois-Suomessa 21.–22. syyskuuta 1982. Metsätuhoja havaittiin laajalla alueella, joka ulottui Oulusta Inariin asti. Maa-alueiden suurin 10 minuutin keskiarvo tuulen nopeudesta mitattiin Oulussa, ja se oli 19 metriä sekunnissa. Merialueiden voimakkain keskituuli, 29 metriä sekunnissa, mitattiin Moikipäässä. Puuskissa tuulennopeus nousi 40-50 metriin sekunnissa. Perämereltä noussut myrsky yllätti asukkaat etenkin Torniossa ja Kemissä sekä muissa rannikkokunnissa. Ilmatieteen laitoksen sääennusteissa ei ollut varoitettu myrskystä etukäteen, vaan säätiedotukset olivat luvanneet alueelle navakkaa etelän tai lounaan puoleista tuulta. Myrskyn yllätyksellisyyttä korosti myös se, että edellispäivän sää oli ollut aurinkoinen ja lämmin. Silminnäkijöiden mukaan myrsky puhkesi täysin yllättäen iltapäivällä 21. syyskuuta 1982.Kari Lindholm: Myrskyistä mahtavin. Aarre- lehti 8/2018, s. 46–51. Helsinki: Viestilehdet Oy. Metsää kaatui miljoonia kuutiometrejä; yksin Rovaniemen kaupungin alueella kaatui noin 4 000 puuta. Tuulen lisäksi tuhoja aiheutti korkealle noussut merivesi, joka tuhosi Kemin ja Tornion venesatamat. Suurin virallinen vedenkorkeusmittaus oli Kemistä: +201 cm.Leevi Korpela: Myrskyuutisten historiaa Suomesta Vielä Saariselän tunturialueen itäpuolella Jaurujoella myrsky kaatoi noin 265 000 kuutiometriä puuta; tälle tuhoalueelle perustettiin seuraavana vuonna Urho Kekkosen kansallispuisto. Kun puumarkkinat täyttyivät syksyllä 1982 myrskytuhopuista, seurauksena oli raakapuun hinnan romahtaminen. Toisaalta myrskytuhojen raivausta helpotti se, että pysyvä lumi satoi syksyllä 1982 poikkeuksellisen myöhään. Mauri-myrskyn epäillään synnyttäneen ainakin yhden trombin, joka kaatoi puita ryppäinä kohti keskipistettä. Kuolonuhreja oli kaksi: pariskunta, joka haki suojaa lomamökistään Vitagrunnin saaresta Torniossa. Mökki irtosi maasta myrskytuulen voimasta ja kulkeutui veden pinnalla kilometrin verran murskautuen mantereen rantakallioihin Tornion Laivaniemessä. Tuuli mm. paiskoi tuhansia kiloja painavia veneitä pitkällekin maalle. == Lähteet == Luokka:Vuoden 1982 luonnonmullistukset Luokka:Myrskyt ja rajuilmat Suomessa Luokka:1980-luvun onnettomuudet Suomessa
DJPP

DJPP (oikealta nimeltään Perttu Mäkelä, s. 1978 tai 1977) on helsinkiläinen hip hop -DJ ja -tuottaja. DJPP on tehnyt taustoja useille suomalaisille hip hop -artisteille ja alkuvuodesta 2006 julkaistiin tämän ensimmäinen albumi, Tuottajalevy, jolla vierailivat muun muassa Asa, Ruudolf, Eevil Stöö, Steen1, Jontti & Shaka, Jodarok, Stig Dogg, Davo, Notkea Rotta, Edu Kehäkettunen ja Petos. Levy oli ehdolla Emma-palkinnon saajaksi kategoriassa ”vuoden urban/electronica-albumi”.Emma-gaala/Artistit (www.emmagaala.fi) DJPP vaikuttaa myös Uusi Fantasia -yhtyeessä. DJPP aloitti hip hopin kuuntelun 1980-luvun lopulla, mutta levyhyllyyn mahtui tuolloin myös heavy-musiikkia. Lukioaikanaan käydessään kuvataidelukiota hän kuitenkin myi rock-levynsä ja vaihtoi vuonna 1999 kitaran sampleriin. DJPP alkoi tuottaa hip hopin lisäksi elektroa. Hän kokeili siipiään myös räppäämisen saralla (nimellä Painava Potilas), mutta on sittemmin jättänyt riimittelyn vähemmälle. Tuottajalevyllään DJPP on itse äänessä vain Ruudolfin ”Thunderking”-kappaleella.Hietaneva, Panu: DJPP – Mies, sampleri ja parikymmentä räppäriä (Noise.fi) DJPP on tehnyt runsaasti yhteistyötä Stig Doggin kanssa levyillä ja keikoilla. Hän on myös Stigin entinen kämppäkaveri. DJPP on sanonut pitävänsä hip hopissa varsinkin ”gangsta-häröilystä ja päihdehuuruisista riimeistä”, joita Stig Doggin voidaan katsoa edustavan. DJPP on opiskellut Helsingin Kuvataideakatemiassa. ==Julkaisut== * * * albumilistan 16. * * Edu Kehäkettunen & DJPP: Hyvän olon konsultit (Monsp, CD/LP 2008) * ==Lähteet== ==Aiheesta muualla== *DJPP:n viralliset sivut * *DJPP – Official Mobile Blog *Teemu Fiilin: DJPP – räppärin paras kaveri (Plaza.fi) *DJPP lauluntekijänä - Fono.fi Luokka:Suomalaiset DJ:t Luokka:Suomalaiset hip hop -artistit Luokka:Suomalaiset hip hop -tuottajat Luokka:Suomalaiset säveltäjät Luokka:Elävät henkilöt Luokka:Syntymävuosi puuttuu
Willem Einthoven

Willem Einthoven (21. toukokuuta 1860 Semarang, Indonesia – 28. syyskuuta 1927 Leiden) oli alankomaalainen lääketieteilijä. Hän keksi ensimmäisen käyttökelpoisen elektrokardiogrammin eli EKG:n vuonna 1903, ja sai vuoden 1924 lääketieteen Nobelin siitä hyvästä. Ennen Einthovenin aikaa tiedettiin jo, että sydän tuottaa sähköisiä pulsseja, mutta niiden mittaamiseen ei ollut muuta keinoa kuin elektrodien kiinnittäminen suoraan sydänlihakseen. Laitteen kehittämisen jälkeen Einthoven jatkoi lääketieteellisiä tutkimuksia ja kuvasi joukon sydämen toimintahäiriöitä. Vanhoilla päivillään hän tutki myös akustiikkaa. == Lähteet == == Aiheesta muualla == Luokka:Alankomaalaiset professorit Luokka:Vuonna 1860 syntyneet Luokka:Vuonna 1927 kuolleet Luokka:Nobelin fysiologian tai lääketieteen palkinnon saajat
Michelin

Michelin (Compagnie Générale des Établissements Michelin SCA) on ranskalainen rengasvalmistaja. Yhtiön perustivat veljekset Édouard ja André Michelin vuonna 1889. Sen päämaja on alusta alkaen ollut Clermont-Ferrandissa Auvergnessa. Yhtiön tunnushahmo on Michelin-ukko (Bibendum). Yhtiön päätoimiala on renkaat, ja se on maailman toiseksi suurin tällä alalla. Yhtiö on tunnettu myös matka- ja ravintolaoppaistaan, kartoistaan sekä verkkokarttapalvelusta ViaMichelin. Punaiset ravintolaoppaat ovat luoneet tunnetun Michelin-tähtiluokituksen gourmetravintoloille. == Michelin Suomessa == Michelin-merkkisten polkupyörän renkaiden myynti alkoi Suomessa ennen vuotta 1932. Vuonna 1932 Helsinkiin perustettiin Michelinin myyntikonttori nimellä M. Michelin & Cie. Myyntikonttorin tilalle perustettiin Oy Suomen Michelin Ab -niminen osakeyhtiö 16.8.1946. Oy Suomen Michelin Ab on sveitsiläisen emoyhtiön Compagnie Financière Michelinin 100-prosenttisesti omistama tytäryhtiö. Oy Suomen Michelin Ab toimii Tukholmassa sijaitsevan Michelinin pohjoismaisen pääkonttorin Michelin Nordic AB:n agenttina. Yhtiön toimitilat sijaitsevat Espoon Matinkylässä kauppakeskus Isossa Omenassa. Yhtiön palveluksessa oli vuonna 2005 keskimäärin 37 henkilöä, pääasiallisesti kenttämyyntihenkilöstöä. == Michelin Formula-sarjoissa == Michelin toimitti renkaitaan Formula 1 -sarjaan vuodesta 2001 lähtien. Michelin vetäytyi radoilta vuonna 2006, osasyynä vuoden 2005 Yhdysvaltain kilpailu, jossa kaikki Michelinejä käyttäneet kuljettajat joutuivat vetäytymään radoilta renkaiden turvallisuusongelmien vuoksi. Viimeisen kerran Michelinin renkailla voitettiin kilpailu vuonna 2006 Japanin GP:ssä. Pierre Dupasquier toimi kaksi kautta F1:sten kilpapäällikön tehtävissä vuodet 1977–1984 ja 2001–2005. Vuodesta 2014 lähtien Michelin on toimittanut renkaita Formula E -sarjaan. == Lähteet == == Aiheesta muualla == * Michelinin Suomen verkkosivut * Oy Suomen Michelin Ab (porssitieto.fi) * Michelinin USAn verkkosivut Luokka:CAC 40 -indeksi Luokka:Euronext 100 -indeksi Luokka:Rengasvalmistajat Luokka:Ranskalaiset teollisuusyritykset Luokka:Ranskalaiset pörssiyhtiöt
Lytton Strachey

Giles Lytton Strachey (1. maaliskuuta 1880 Lontoo – 21. tammikuuta 1932) oli brittikirjailija ja kriitikko. Hänet tunnetaan eritoten uudenlaisen elämäkerran kehittäjänä, siinä psykologinen tulkinta ja sympattinen suhtautuminen yhdistyvät huumoriin. Strachey opiskeli Cambridgen yliopistossa, ja teki senjälkeen matkan Ranskaan ja Italiaan. Pian hänen palattuaan kotiin alkoi ensimmäinen maailmansota, ja Strachey vastusti sitä näyttävästi. Sota oli tärkeä taustatekijä Stracheyn pääteoksena pidetylle teokselle Eminent Victorians (1918). Strachey eli vuosikausia taiteilija Dora Carringtonin kanssa avioliittoa muistuttavassa suhteessa, vaikka molemmilla oli suhteita muihin miehiin. Strachey kuoli syöpään tammikuussa 1932. ==Teokset== *Landmarks in French Literature, 1912 *Eminent Victorians: Cardinal Manning, Florence Nightingale, Dr. Arnold, General Gordon, 1918 *Queen Victoria, 1921 *Books and Characters, 1922 *Elizabeth and Essex: A Tragic History, 1928 *Portraits in Miniature and Other Essays, 1931 *Characters and Commentaries, toim. James Strachey, 1933 *Spectatorial Essays, toim. James Strachey, 1964 *Ermyntrude and Esmeralda, 1969 *Lytton Strachey by Himself: A Self Portrait, toim. Michael Holroyd, 1971 *The Really Interesting Question and Other Papers, toim. Paul Levy, 1972 *The Shorter Strachey, toim. Michael Holroyd and Paul Levy, 1980 *The Letters of Lytton Strachey, toim. Paul Levy, 2005 ISBN 0-670-89112-6 == Lähteet == == Aiheesta muualla == Luokka:Bloomsburyn ryhmä Luokka:Englantilaiset kirjailijat Luokka:Brittiläiset kriitikot‎ Luokka:Vuonna 1880 syntyneet Luokka:Vuonna 1932 kuolleet
Pukeva

Pukeva, vuoteen 1969 asti Kappa-Keskus, oli kauppaneuvos Ruben Jaarin vuonna 1933 perustama vaatetusliikeketju. Laajimmillaan vaatekauppaketjulla oli viisi myymälää Helsingissä, muun muassa Helsingin Kaisaniemenkadulla. Vuonna 1975 Pukevan päämyymälä oli Helsingin Stockmannin jälkeen liikevaihdoltaan Suomen toiseksi suurin tavaratalo 96 miljoonan markan liikevaihdollaan. Pukeva toimi vuodesta 1940 lähtien osoitteessa Kaisaniemenkatu 5 aluksi Martti Välikankaan suunnittelemassa, 1920-luvulla valmistuneessa punatiilisessä liiketalossa. Talo purettiin 1960-luvun lopussa ja sen tilalle valmistui Toivo Korhosen suunnittelma Pukeva-talo. Vuonna 1973 valmistui Pukevan pysäköintitalo osoitteeseen Fabianinkatu 30. Tuolloin Pukevasta tuli 12-kerroksinen tavaratalo (5 asiakaskerrosta, 5 pysäköintikerrosta, keskusvarasto ja tekninen kerros), jossa oli vaateosastojen lisäksi suuri kodinsisustusosasto Kodin Pukeva ja elintarvikeosasto Ruoka-Pukeva. Vuodesta 1984 Pukevan käytössä oli myös Pukeva-talon naapuritalo Vuorikatu 7. Ruben Jaari toimi Pukevan toimitusjohtajana vuoteen 1978 saakka ja sen jälkeen kuolemaansa, vuoteen 1991 saakka Pukevan hallituksen puheenjohtajana. Vuosina 1979–1990 toimitusjohtajana oli Bo Ingmar Ohls ja hänen jälkeensä vuosina 1990–1991 Rubenin poika Ray Jaari. Tilikaudella 1985–1986 Pukevassa oli 892 työntekijää. Pukeva tuli tunnetuksi osamaksumyynnistä. Pukevan myymälöitä oli myös muualla Suomessa ja jopa Venäjällä. Kouvolassa oli Pukevan myymälä 1950-luvun lopulta 1970-luvun alkupuolelle sekä Turun Hansakorttelissa vuosina 1989–1993. Pääkaupunkiseudulla Pukevalla oli myymälät Helsingin Citycenterissä, Forumissa ja Itäkeskuksessa sekä Maximarketissa Espoon Leppävaarassa. Forumissa Pukeva oli kauppakeskuksen suurin vuokralainen. 1980-luvun lopulla Pukeva osti oululaisen Pukumiehen ja kuopiolaisen Kärjen vaatetusliikkeet ja teki epäonnistuneen investoinnin Moskovan tavarataloon. 1990-luvun alussa Kaisaniemenkatu revittiin useiksi vuosiksi auki Kaisaniemen metroaseman rakennustöiden vuoksi. Samaan aikaan Suomeen iski lama. Pukeva ajautui laman ja asiakaskadon seurauksena konkurssiin vuonna 1993. Suurimmat velkojat olivat Eläke-Sampo ja Suomen Yhdyspankki. Konkurssihetkellä Pukevassa oli 407 työntekijää. Yrityksen viimeiset toimitusjohtajat olivat Bo Ohls vuosina 1991–1992, Dan Peter Rubinstein vuosina 1992–1993 ja Eero O. Rissanen vuonna 1993. Konkurssin jälkeen Eläke-Sampo osti Pukeva-talon, josta tehtiin Kauppakeskus Kaisa. Vuonna 1999 alakerran liiketilaan muutti Anttilan Kodin Ykkönen. Pukevan kaikki kolme kiintestöä, Kaisaniemenkatu 5, Vuorikatu 7 ja Fabianinkatu 30, purettiin vuonna 2010 ja vuonna 2012 niiden paikalle valmistui Helsingin yliopiston kirjaston rakennus, Kaisa-talo. Anttila ajautui konkurssiin vuonna 2016, ja sen entinen liiketila Kaisa-talossa oli neljä vuotta tyhjillään, kunnes siihen syksyllä 2020 tuli Jyskin sisustusmyymälä. ==Lähteet== * ===Viitteet=== == Aiheesta muualla == * Oy Pukeva: yrityksen esitys Pörssitiedossa Luokka:Entiset suomalaiset vaatetusalan yritykset Luokka:Entiset suomalaiset vähittäiskaupan yritykset luokka:Entiset suomalaiset tavaratalot Luokka:Kluuvi